N á v r h

 K O M U N I K É

	Vláda Slovenskej republiky prerokovala a schválila návrh zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov a o zmene a doplnení niektorých zákonov.
	Návrhom zákona sa upravujú v súvislosti s Dohovorom OECD o boji s podplácaním zahraničných verejných činiteľov v medzinárodných obchodných transakciách a Trestnoprávnym dohovorom o korupcii predovšetkým skutkové podstaty trestných činov týkajúcich sa korupcie a v súlade s Národným programom boja proti korupcii sa sprísňujú postihy páchateľov týchto trestných činov. Návrh zákona tiež reaguje na nový zákon o ochrane utajovaných skutočností a v novembri 2000 podpísanú Základnú zmluvu medzi Slovenskou republikou a Svätou stolicou. Zároveň v súlade s novelizáciou Ústavy Slovenskej republiky dochádza k predĺženiu lehôt zadržania obvinených v Trestnom poriadku.